CELEX: 32020D1541
Language: lv
Date: 2020-10-13 00:00:00
Title: Politikas un drošības komitejas Lēmums (KĀDP) 2020/1541 (2020. gada 13. oktobris) par Eiropas Savienības Policijas misijas palestīniešu teritorijās (EUPOL COPPS) misijas vadītāja iecelšanu amatā (EUPOL COPPS/1/2020)

23.10.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 353/8
               
            
         POLITIKAS UN DROŠĪBAS KOMITEJAS LĒMUMS (KĀDP) 2020/1541
         (2020. gada 13. oktobris)
         par Eiropas Savienības Policijas misijas palestīniešu teritorijās (EUPOL COPPS) misijas vadītāja iecelšanu amatā (EUPOL COPPS/1/2020)
         POLITIKAS UN DROŠĪBAS KOMITEJA,
         ņemot vērā Līgumu par Eiropas Savienību un jo īpaši tā 38. panta trešo daļu,
         ņemot vērā Padomes Lēmumu 2013/354/KĀDP (2013. gada 3. jūlijs) par Eiropas Savienības Policijas misiju palestīniešu teritorijās (EUPOL COPPS) (1) un jo īpaši tā 9. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Ievērojot Lēmuma 2013/354/KĀDP 9. panta 1. punktu, Politikas un drošības komiteja (PDK) ir pilnvarota saskaņā ar Līguma 38. panta trešo daļu pieņemt attiecīgos lēmumus nolūkā nodrošināt Eiropas Savienības Policijas misijas palestīniešu teritorijās (EUPOL COPPS) politisko kontroli un stratēģisko virzību, tostarp pieņemt lēmumu par misijas vadītāja iecelšanu amatā.
                  
               
                     (2)
                  
                  
                     PDK 2017. gada 28. septembrī pieņēma Politikas un drošības komitejas lēmumu (KĀDP) 2017/1802 (2), ar ko par EUPOL COPPS misijas vadītāju no 2017. gada 1. oktobra līdz 2018. gada 30. jūnijam ieceļ Kauko AALTOMAA kungu.
                  
               
                     (3)
                  
                  
                     
                        Kauko AALTOMAA kunga kā EUPOL COPPS misijas vadītāja pilnvaru termiņš ir ticis pagarināts vairākas reizes – pēdējoreiz līdz 2020. gada 30. septembrim ar Padomes Lēmumu (KĀDP) 2020/902 (3), ar ko arī grozīja Lēmumu 2013/354/KĀDP un pagarināja EUPOL COPPS termiņu līdz 2021. gada 30. jūnijam.
                  
               
                     (4)
                  
                  
                     Savienības Augstais pārstāvis ārlietās un drošības politikas jautājumos 2020. gada 7. oktobrī ierosināja iecelt Nataliya APOSTOLOVA kundzi par EUPOL COPPS misijas vadītāju,
                  
               IR PIEŅĒMUSI ŠO LĒMUMU.
         
            1. pants
            Ar šo Nataliya APOSTOLOVA kundze tiek iecelta par Eiropas Savienības Policijas misijas palestīniešu teritorijās (EUPOL COPPS) misijas vadītāju no 2020. gada 15. novembra līdz 2021. gada 30. jūnijam.
         
         
            2. pants
            Šis lēmums stājas spēkā tā pieņemšanas dienā.
            To piemēro no 2020. gada 15. novembra
         
         
            Briselē, 2020. gada 13. oktobrī
            
               
                  Politikas un drošības komitejas vārdā –
               
               
                  priekšsēdētāja
               
               S. FROM-EMMESBERGER
            
         
         
            (1)  OV L 185, 4.7.2013., 12. lpp.
         
         
            (2)  Politikas un drošības komitejas Lēmums (KĀDP) 2017/1802 (2017. gada 28. septembris) par Eiropas Savienības Policijas misijas palestīniešu teritorijās (EUPOL COPPS) misijas vadītāja iecelšanu amatā (EUPOL COPPS/1/2017) (OV L 259, 7.10.2017., 20. lpp.).
         
            (3)  Padomes Lēmums (KĀDP) 2020/902 (2020. gada 29. jūnijs), ar ko groza Lēmumu 2013/354/KĀDP par Eiropas Savienības Policijas misiju palestīniešu teritorijās (EUPOL COPPS) (OV L 207, 30.6.2020., 30. lpp.).